#  ÚSTAVNOPRÁVNY VÝBOR

 **NÁRODNEJ RADY SLOVENSKEJ REPUBLIKY**

### **Z á p i s n i c a**

 **zo 62. schôdze Ústavnoprávneho výboru Národnej rady Slovenskej republiky 4. februára 2014 v budove Národnej rady Slovenskej republiky, Námestie Alexandra Dubčeka 1, Bratislava (v  rokovacej miestnosti Ústavnoprávneho výboru Národnej rady Slovenskej republiky na 1. poschodí č. dv. 150)**

**Prítomní:** 8 poslanci – členovia výboru,

**Neprítomní:** 4 poslanci – posl. **O. Brixi, G. Gál, M. Poliačik, L. Žitňanská.**

Schôdzu zvolal predseda Ústavnoprávneho výboru Národnej rady Slovenskej republiky **R. Madej.** Konštatoval, že výbor je uznášaniaschopný.

Predložil poslancom na schválenie návrh **programu rokovania:**

Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k spornému predaju emisií počas vlády Roberta Fica v rokoch 2006 - 2010 a výsledkom jej vyšetrovania (tlač 868)

 Hlasovanie o programe **6/0/1.**

**K bodu (tlač 868)**

Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k spornému predaju emisií počas vlády Roberta Fica v rokoch 2006 - 2010 a výsledkom jej vyšetrovania (tlač 868) odôvodnil **I. Štefanec,** poslanec Národnej rady Slovenskej republiky. Poukázal najmä na dôvody podania návrhu a nevyhnutnosť, aby kauzu vysvetlil predseda vlády Slovenskej republiky.

 Spravodajkyňa, podpredsedníčka výboru **A. Vitteková** informovala, že neobdržala žiadne stanovisko k predmetnému návrhu.

 Rozprava: -

 Na návrh spravodajkyne **A. Vittekovej** výbor hlasoval o  návrhu uznesenia (odporúča návrh schváliť).

 Z  celkového počtu 12 poslancov Ústavnoprávneho výboru Národnej rady Slovenskej republiky bolo prítomných 8 poslancov. Za návrh predneseného uznesenia hlasovali 2 poslanci, 5 poslanci sa hlasovania zdržali a 1 poslanec nehlasoval. Ústavnoprávny výbor Národnej rady Slovenskej republiky **neprijal uznesenie,** nakoľko návrh uznesenia **nezískal** **súhlas nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov a  čl. 84 ods. 2 Ústavy Slovenskej republiky.

 **Všetky písomnosti, na ktoré sa zápisnica odvoláva, sú jej súčasťou.**

 Róbert Madej

predseda výboru

overovatelia výboru:

Anton Martvoň

Miroslav Kadúc